Podlitiek: SEB-adviesraad vir die president en rassevoorval by privaat skoolOpgestel deur die Podlitiek-span Pres. Cyril Ramaphosa (Foto: Elmond Jiyane/GCIS) In vandeesweek se Podlitiek-episode word daar twee groot sake op die nasionale nuusagenda bespreek. Eerste aan die beurt is pres. Cyril Ramaphosa wat ŉ SEB-adviesraad op die been gebring het. Die Podlitiek-span wonder hardop wanneer Ramaphosa en sy party gaan besef dat hul benadering tot aanstellings en arbeid gaandeweg die land se ekonomie verkreupel. ŉ Ontleding volg van die beginsels agter die feite, met Podlitiek wat soos Koos du Plessis vra: “Waar gaan alles heen?” ŉ Volgende opspraakwekkende gebeurtenis van dié week is die rassevoorval wat by Michaelhouse, ŉ privaat skool in KwaZulu-Natal, plaasgevind het. Hoewel enige afkraking van ŉ ander persoon op grond van hoe hulle geskape is deur Podlitiek verwerp word, skud hulle hul koppe vir die manier waarop opportuniste hierdie sensitiewe kwessie misbruik om hul eie agendas te bevorder. Luister gerus hoe Podlitiek hierdie en ander stories #ontnonsens.